ไฟแนนซ์ทูเดย์
&#8220;การที่เรา &#8216;เคยพ่ายแพ้&#8217; สักวันหนึ่งมันจะกลายเป็นสิ่งที่มีค่ามหาศาลต่อเรา&#8221;
22 ก.พ. 2555

“การที่เรา ‘เคยพ่ายแพ้’ สักวันหนึ่งมันจะกลายเป็นสิ่งที่มีค่ามหาศาลต่อเรา”
โดย...ต้นกล้า
อึ้ง ทึ่ง เสียวกันทั้งเมือง เมื่อ สุพัฒน์ เอี้ยวฉาย ผู้อำนวยการฝ่ายกิจการนโยบายรัฐ ธนาคารเพื่อการเกษตรและสหกรณ์การเกษตร (ธ.ก.ส.) บอกว่า มีขบวนการทุจริตได้ไปชักจูงชาวนาที่ยังมีโควตาเหลืออยู่ให้เข้าร่วมขบวนการมารับจำนำข้าว โดยชาวนาจะได้รับค่าตอบแทนในระดับหมื่นบาทต่อราย ซึ่งข้าวดังกล่าวเป็นข้าวจากโรงสีที่ซื้อกักตุนไว้ในราคาที่ต่ำกว่าราคารับจำนำ เฉลี่ยการทุจริตในแต่ละพื้นที่อยู่ในระดับ 100 ราย โอ้ แม่เจ้า...




สุพัฒน์ บอกว่า ธ.ก.ส.คาดว่าจะมีข้าวเข้าร่วมโครงการรับจำนำนาปรัง 8 ล้านตัน ใช้เงิน 1.2 แสนล้านบาท แต่ได้เพิ่มกฎเกณฑ์เพื่อป้องกันการทุจริตด้วยการจำกัดวงเงินสูงสุดของการรับจำนำไว้แค่ 5 แสนบาท เพราะชาวนาที่กู้เงินกับ ธ.ก.ส. สูงกว่า 5 แสนบาท มีเพียง 1 หมื่นรายเท่านั้น จับให้ได้ ไล่ให้ทัน ก็แล้วไป
เสี่ยปูคนิสร์ สุคนธมาน กรรมการผู้จัดการ เอ็กซิมแบงก์ ทำงานมาพักใหญ่ก็เริ่มโชว์ฝีมือให้เห็น ปีก่อนนั้นกำไร 605 ล้านบาท จากสินเชื่อ 6.54 หมื่นล้านบาท ปีนี้ตั้งเป้าใกล้เคียงกัน และตั้งธงขยายสินเชื่อไว้ถึง 6.8 หมื่นล้านบาท แม้ว่าจะปรับบทบาทมาสนับสนุนธุรกิจเอสเอ็มอี ด้านสินเชื่อและรับประกันการส่งออกมากขึ้น ฝันให้ไกลไปให้ถึงนะเสี่ยปู...